
Pju kalba 


Pju kalba (mjan. qj|į oooooo = Pju basa), dar žinoma kaip 
Tirculių kalba - mirusi kalba, kuri buvo naudojama Pju 
miestuose-valstybėse (dab. Mianmaras) II a. pr. m. e.-XIII a. 

Ji buvo pirmiausia naudojama kaip kasdieninė kalba, kai tuo 
tarpu sanskritas ir pali atliko rašytinės ir mokslo kalbos 
vaidmenį. Todėl ja buvo rašoma nedaug. Pagrindiniai šia kalba 
rasti įrašai yra ant akmeninių VII-VIII a. urnų rastų Pajagji 
pagodoje, ir daugiakalbė XIII a Mjazedi stela, leidusi šią kalbą 
iššifruoti apie 1910 m. Ją iššifravo Charles Otto Blagden. 

Kalba neabejotinai priklausė tibetiečių-mjanmų kalboms, 
tačiau nėra sutariama, kuriai jų šakai. Paprastai ji laikoma 
lolo-bamarų kalbų grupės dalimi, o Bradley laiko ją sak kalbos 
atmaina. Pastaroji yra naudojama kadu etninės mažumos 
šiauriniame Mianmare. 

Kalba naudojo pju raštą, kuris priklauso brahminių raštų 
šeimai. Tikėtina, kad jis padarė įtaką bamarų rašto 
susiformavimui. 

